ᱨᱟᱢᱯᱩᱨᱦᱟᱴ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱨᱟᱢᱯᱩᱨᱦᱟᱴ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱠᱟᱹᱢᱤᱭᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱟᱨ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱟᱨ ᱠᱟᱹᱢᱤᱭᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ "NSG-3" ᱛᱷᱚᱠ ᱨᱮᱱᱟᱜ ᱥᱴᱮᱥᱚᱱ ᱠᱟᱱᱟ ᱾ ᱦᱟᱣᱲᱟ ᱨᱮᱞᱣᱮ ᱦᱟᱹᱴᱤᱧ ᱵᱷᱤᱛᱤᱨ ᱨᱮ ᱦᱤᱡᱩᱜᱟᱜ ᱱᱚᱣᱟ ᱥᱴᱮᱥᱚᱱ ᱫᱚ ᱦᱟᱵᱽᱲᱟ ᱟᱨ ᱵᱚᱨᱫᱚᱢᱟᱱ ᱨᱮᱞᱣᱮ ᱥᱴᱮᱥᱚᱱ ᱛᱟᱭᱚᱢ ᱱᱚᱣᱟ ᱦᱟᱹᱴᱤᱧ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱠᱟᱹᱢᱤᱭᱟᱱ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱦᱟᱵᱽᱲᱟ ᱡᱚᱸᱠᱥᱚᱱ ᱠᱷᱚᱱ ᱒᱐᱗ ᱠᱤᱞᱚᱢᱤᱴᱚᱨ (ᱟᱹᱰᱤ ᱦᱩᱰᱤᱧ ᱰᱟᱦᱟᱨ) ᱥᱟ:ᱜᱤᱧᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱯᱩᱲᱥᱤ ᱦᱚᱱᱚᱛ ᱠᱚ ᱟᱨ ᱯᱚᱱᱚᱛ ᱠᱚ ᱥᱟᱞᱟᱜ ᱟᱡᱟᱜ ᱡᱚᱲᱟᱣ ᱞᱟᱹᱜᱤᱫ ᱛᱮ ᱧᱩᱛᱩᱢᱟᱱ ᱟᱜ ᱠᱟᱱᱟ ᱟᱨ ᱛᱟᱨᱟᱯᱤᱴᱷ ᱢᱟᱸ ᱛᱟᱨᱟ ᱢᱩᱱᱫᱤᱨ ᱨᱮ ᱦᱤᱡᱩᱜ ᱠᱚ ᱞᱟᱹᱜᱤᱫ ᱛᱮᱦᱚᱸ ᱧᱩᱛᱩᱢᱟᱱ ᱟᱜ ᱠᱟᱱᱟ, ᱱᱚᱣᱟ ᱥᱴᱮᱥᱚᱱ ᱠᱷᱚᱱ ᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱥᱴᱮᱥᱚᱱ ᱠᱳᱰ RPH, ᱱᱚᱣᱟ ᱫᱚ ᱨᱟᱢᱯᱩᱨᱦᱟᱴ ᱥᱚᱦᱚᱨ ᱥᱮᱵᱟ ᱦᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾Official website of the Birbhum district ᱨᱟᱢᱯᱩᱨᱦᱟᱴ ᱥᱴᱮᱥᱚᱱ ᱫᱚ ᱠᱚᱞᱠᱟᱛᱟ, ᱵᱷᱩᱵᱽᱱᱮᱥᱚᱨ, ᱵᱤᱥᱟᱠᱷᱟᱯᱟᱴᱱᱟᱢ, ᱦᱟᱭᱫᱽᱨᱟᱵᱟᱫᱽ, ᱪᱮᱱᱱᱟᱭ, ᱠᱟᱱᱭᱟᱠᱩᱢᱟᱨᱤ, ᱵᱮᱸᱜᱽᱞᱳᱨ, ᱠᱚᱪᱤ, ᱛᱤᱨᱩᱣᱚᱱᱚᱱᱛᱯᱩᱨᱚᱢ, ᱢᱩᱢᱵᱟᱭ, ᱥᱩᱨᱚᱛ, ᱫᱤᱞᱞᱤ, ᱜᱟᱭᱟ, ᱨᱟᱺᱪᱤ, ᱟᱥᱟᱱᱥᱳᱞ, ᱡᱟᱢᱟᱞᱯᱩᱨ, ᱵᱷᱟᱜᱚᱞᱯᱩᱨ, ᱥᱤᱞᱤᱜᱩᱲᱤ, ᱜᱩᱣᱟᱦᱟᱴᱤ, ᱰᱤᱵᱽᱨᱩᱜᱚᱲ, ᱥᱤᱞᱪᱚᱨ, ᱚᱜᱚᱨᱛᱟᱞᱟ ᱟᱨ ᱥᱤᱧᱚᱛ ᱨᱮᱱᱟᱜ ᱜᱚᱴᱟ ᱴᱷᱟᱶ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱨᱟᱢᱯᱩᱨᱦᱟᱴ ᱥᱴᱮᱥᱚᱱ ᱠᱷᱚᱱ ᱫᱤᱱᱟᱹᱢ ᱦᱤᱞᱚᱜ ᱒᱒ ᱜᱚᱴᱟᱝ ᱴᱨᱮᱱ ᱥᱟᱶᱛᱮ ᱑᱐᱐ ᱠᱷᱚᱱ ᱰᱮᱦᱮᱨ ᱮᱠᱥᱯᱨᱮᱥ ᱟᱨ ᱯᱟᱥᱮᱱᱡᱚᱨ ᱴᱨᱮᱱ ᱥᱮᱱᱚᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱨᱮ ᱢᱟᱞᱜᱟᱹᱰᱤ ᱞᱟᱹᱜᱤᱫ ᱛᱮ ᱢᱟᱨᱥᱚᱞᱤᱝ ᱭᱟᱨᱰ ᱟᱨ ᱯᱟᱥᱮᱱᱡᱚᱨ ᱨᱮᱠ ᱟᱨ ᱤᱱᱡᱤᱱ ᱞᱟᱹᱜᱤᱫ ᱠᱟᱨᱥᱮᱰ ᱦᱚᱸ ᱢᱮᱱᱟᱜᱼᱟ ᱾

 ᱱᱟᱣᱟ ᱜᱮ ᱵᱮᱱᱟᱣᱟᱜ ᱴᱨᱮᱠ 
ᱫᱩᱢᱠᱟᱹ ᱠᱷᱚᱱ ᱨᱟᱢᱯᱩᱨᱦᱟᱴ ᱨᱮᱱᱟᱜ ᱴᱨᱮᱠ ᱫᱚ ᱡᱩᱱ ᱒᱐᱑᱕ ᱨᱮ ᱪᱟᱹᱞᱩ ᱮᱱᱟ ᱾ ᱟᱥᱟᱱᱥᱳᱞ ᱞᱮᱠᱟᱛᱮ ᱡᱟᱥᱤᱰᱤᱦ ᱟᱨ ᱨᱟᱢᱯᱩᱨᱦᱟᱴ ᱛᱟᱞᱟ ᱨᱮᱱᱟᱜ ᱥᱟᱺᱜᱤᱧ ᱫᱚ ᱒᱗᱐ ᱠᱤᱞᱚᱢᱤᱴᱚᱨ ᱠᱷᱚᱱ ᱑᱔᱐ ᱠᱤᱞᱚᱢᱤᱴᱚᱨ ᱠᱚᱢ ᱮᱱᱟ ᱾

ᱥᱩᱵᱤᱫᱷᱟ
ᱯᱞᱮᱴᱯᱷᱟᱨᱢ
ᱨᱟᱢᱯᱩᱨᱦᱟᱴ ᱥᱴᱮᱥᱚᱱ ᱨᱮ ᱖ ᱜᱚᱴᱟᱝ ᱯᱞᱮᱴᱯᱷᱟᱨᱢ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 

 ᱨᱮᱞ ᱢᱚᱱᱛᱨᱤ (Official site)

ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱦᱟᱣᱲᱟ ᱨᱮᱞᱣᱮ ᱦᱟᱹᱴᱤᱧ